NaiveNeuron/SloPal huggingface dataset:
I. Mikloš, podpredseda vlády a minister financií SR: (2003-06-26):
Tento návrh navrhuje zjednotenie sadzby dane z pridanej hodnoty na 19 % v súlade s programovým vyhlásením vlády a s koncepciou daňovej reformy s účinnosťou tohto kroku od 1. 1. budúceho roka a zároveň navrhuje zlaďovanie tohto zákona aj s európskou legislatívou, so 6. smernicou, čo sa týka napr. zdaňovania zálohových platieb. Prebehla pomerne široká diskusia v gestorskom výbore, kde vlastne súhlasíme s tými pozmeňujúcimi návrhmi, ktoré boli, sú predložené gestorským výborom, a okrem toho ešte ďalšie pozmeňujúce návrhy, ktoré sa týkajú špecifického daňového režimu pri cestovných kanceláriách a potom istých špecifík pri lízingových spoločnostiach a pri energetických podnikoch. Sú to technické záležitosti, ktoré zlepšujú vlastne ten mechanizmus výberu a administrácie tejto dane. Takže s týmito pozmeňujúcimi návrhmi odporúčam Národnej rade tento návrh zákona schváliť. Ďakujem pekne. Z. Martináková, podpredsedníčka NR SR: Ďakujem, pán minister. Slovo dávam spravodajcovi z gestorského výboru pre financie, rozpočet a menu pánovi Jozefovi Mikušovi. Prosím ho, aby informoval Národnú radu o výsledku prerokúvania tohto návrhu vo výboroch a tlmočil z gestorského výboru.
Martvoň, Anton, poslanec NR SR (2014-10-28):
Ďakujem pekne. Pán poslanec Galko, uznávam jednu vec, ste veľký rečník a fakt vaše rétorické schopnosti sú veľmi veľké, proste mám sa tu čo učiť. Práve na to chcem aj nadviazať, že majstrovsky ste poukázali na to, ako Generálna prokuratúra do budúcnosti v niektorých veciach rozhodne, čo tak zastavené bude, nebude, ako keby ste mali takú tú vešteckú guľu. Ale, samozrejme, vy dobre viete, prečo to hovoríte. Na druhej strane ale mnohé veci ste nafúkli. Nafúkli ste ich aj kvôli tomu, aby ste vzbudili dojem, ako sa tým ľuďom škodí, ktorí kandidovali na generálnych prokurátorov. Ale nie je to tak. Nie je to tak preto, lebo váš bývalý kandidát, ktorého ste spomínali, pán JUDr. Sepeši normálne pôsobí, dokonca bol spoluautorom vládnej novely zákona o športových podujatiach, ktorú prijala terajšia vláda Roberta Fica, a aktívne sa zapája do viacerých pripomienkových konaní, s ktorými prichádza ministerstvo školstva. Čiže pán JUDr. Sepeši je uznávaný ako odborník a nemá problém s ním spolupracovať ani naša vláda. To isté je aj pri JUDr. Čentéšovi, alebo, pardon, prof. Čentéšovi. Je to odborník, ktorého nikto z našej strany nikdy nespochybňoval po odbornej stránke. A myslím si, že aj pri nástupe na Generálnu prokuratúru, keď nastúpil pán generálny prokurátor pán Čižnár, tak pán Čižnár avizoval a ponúkal mu možnosť spolupráce. A nemám pocit, že by pán prof. Čentéš sa sťažoval v médiách, že by sa mu škodilo nejakým spôsobom na tej Generálnej prokuratúre. Myslím si, že trošku ste to viac nafúkli. To, že niekto prezentuje svoje názory v médiách na niečo, je jeho osobný názor. Nemôžeme politikov obmedzovať v tomto, ale z pohľadu Generálnej prokuratúry myslím si, že je tam korektný postup k všetkým týmto bývalým kandidátom na generálneho prokurátora a korektný prístup.
M. Číž, podpredseda NR SR: (2009-12-09):
Takže, vážené kolegyne, kolegovia, teraz budeme hlasovať o námietke poslanca Juraja Lišku, ktorú podal včera 8. decembra bezprostredne po hlasovaní, a to proti výsledku hlasovania v prvom čítaní o návrhu poslancov Palka a Mikloška na vydanie novely Ústavy Slovenskej republiky. Nebolo to celkom bezprostredne, ale, prosím, budeme o tomto návrhu hlasovať. Prezentujeme sa, prosím, a hlasujeme. (Hlasovanie.) Prítomných 136 poslancov, za návrh 61 poslancov, proti 56 poslancov, zdržalo sa 17, nehlasovali 2. Pán poslanec, vašu námietku Národná rada neprijala. Nech sa páči, procedurálne návrhy. Pán poslanec Rydlo.
Pellegrini, Peter, predseda NR SR (2024-01-16):
Vážené panie poslankyne, vážení páni poslanci, budeme pokračovať v prerušenom rokovaní v druhom čítaní o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve, ktorý prerokúvame v skrátenom legislatívnom konaní, tlač 56. O slovo sa hlási minister dopravy Jozef Ráž. Súčasne prosím spoločného spravodajcu z výboru pre hospodárske záležitosti pána poslanca Justína Sedláka, aby zaujal miesto určené pre spravodajcov. Pán minister, pán minister, do rozpravy. (Opätovné rokovanie o vládnom návrhu zákona, ktorým sa mení a dopĺňa zákon č. 213/2019 Z. z. o odplatách a o poskytovaní príspevku v civilnom letectve a o zmene a doplnení niektorých zákonov v znení neskorších predpisov , tlač 56.)
Hrnčiar, Andrej, podpredseda NR SR (2017-06-15):
Pán poslanec Viskupič.
Hrnčiar, Andrej, podpredseda NR SR (2018-05-15):
Šesť faktických poznámok. Nech sa páči, pán poslanec Klus.
Hrnčiar, Andrej, podpredseda NR SR (2018-10-17):
Ďakujem. Dávam slovo spoločnému spravodajcovi z výboru pre kultúru a médiá poslancovi Jánovi Senkovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru.
Danko, Andrej, predseda NR SR (2016-12-07):
Ďakujem. Do rozpravy je prihlásený pán Marian Kotleba. Nech sa páči.
Kuffa, Filip, poslanec NR SR (2022-05-05):
Ďakujem. Aj keď pán podpredseda to nebude vedieť zodpovedať, ale možnože minister sľúbil tú debatu za okrúhlym stolom. Otázka je teraz, či už prebehla tá debata, alebo kedy prebehne, lebo sľuby sa sľubujú, blázni sa radujú a konzervatívny predseda nerobí nič.
Šudík, Tomáš, poslanec NR SR (2023-06-22):
Ďakujem za slovo. Ja len sa k tomu NKÚ vyjadrím. Dokonca 20. decembra 2022 bola tlačovka NKÚ, kde napísali, desiatky miliónov vyplatilo NPPC len za vyplnenie dotazníka bez akejkoľvek kontroly a dali to na ďalšie prešetrenie, takže tam tá kontrola prebehla a dokonca má to možno aj všetko, čo som chcel práve s touto otázkou, má podľa mojich informácií aj dnešné spojenie s dnešnou akciou, ktorá sa udiala. Takže ja chápem, že ľudia, ktorí to písali, sa ma snažili nejako zastrašiť, som si za ten polrok zvykol, ale ja pevne, ja verím OČTK aj všetci, ktorí tu tieto kauzy vyšetrujú, že všetci Slováci, aj my tu poslanci, aj vy, sa dozvieme spravodlivé informácie, ako čo bolo. Len znova poukazujem, že presne tie veci, o ktorých som sa pýtal, práve aj tie veci môžu byť súčasťou dnešného vyšetrovania. Ďakujem.
Simon, Zsolt, poslanec NR SR (2019-09-25):
Ďakujem pekne. Pán kolega, v plnej miere s tebou súhlasím, hlavne s tým koncom, s tým, čo si povedal na konci, že súčasné riešenie je dobré, a preto zotrvávaš na zachovaní status quo. Takýto postoj zaujímam aj ja. Je vidieť aj z tejto diskusie, oveľa viac ľudí sa zapája do diskusie, ktorí chcú túto legislatívu sprísniť. Len si kladiem otázku. Áno, to sú veľmi citlivé otázky, pokade, kde, či to právo žene obmedziť, alebo nie. Ale ak súčasné riešenie legislatívne vykazuje dlhodobo z roka na rok klesajúcu tendenciu, tak si myslím, že máme túto legislatívu dostatočne a dobre nastavenú, prečo by sme ju mali meniť. Skôr nabádam k tomu, aby sme vytvárali podmienky, aby mladí sa nebáli na Slovensku toho, aby počali dieťa, aby začali vychovávať to dieťa, aby sme mali k tomuto priaznivejšiu legislatívu a podporu. A to, čo sa týka utajovaného tehotenstva. Meritórne by sa s tým dalo súhlasiť, len na Slovensku všetko to, čo sa môže, môže zneužiť, obávam sa, že aj toto v tejto podobe, ako tu je, môže sa, môže sa zneužiť. To neznamená, že sa to nedá, nedá vylepšiť, ale sprísňovať súčasnú legislatívu, to v žiadnom prípade, v žiadnom prípade nie som v stave, aby som to podporil. Áno, ja chápem, každý má nárok na svoje právo rozhodovania. Aj veriaci. Nikto nikoho nenúti, že musí ísť na umelé prerušenie tehotenstva. Ale ak túto možnosť na Slovensku v značnej miere obmedzíme, tak existuje na Slovensku značná časť ľudí, ktorí majú prístup k tomu, že začnú cestovať za takouto službou do... (Prerušenie vystúpenia časomerom.)
Kozelová, Monika, poslankyňa NR SR (2022-03-22):
Ja sa pridám, pán minister, k tomu, čo ste vy hovorili, a nie je pravda, že sa tu nepomáha Slovákom. Napríklad už len dnešok, keď si zoberieme, dnes minister Matovič uvoľnil pre zdravotníctvo 350 mil. eur. Uvoľnil ich práve aj na platy zdravotníkov, aj na platy sestričiek, aj na platy lekárov, aj do Všeobecnej zdravotnej poisťovne, takže netvárme sa, že tu sa nič nerobí pre Slovákov. Ja viem, že to sa potom ľahko odchádza odtiaľto, keď vám to hovorím, keď tu vyplakávate do nemoty, po prvé. Po druhé. Keď chcem pomáhať, tak pomáham – a bez rečí. A nie potom sa tu, potom si tu vykrikujem a rozprávam, čo ja všetko robím. Tak, do pekla, buďte ticho, lebo toto nie je, nie je o tom, že si tu budeme vykrikovať, kto čo urobil. Buď chcem pomáhať a potom pomáham a urobím to, alebo nechcem pomáhať, tak potom buďme ticho, zrazme opätky, otočme sa a dovi, dopo! Ja len chcem pripomenúť ’68., keď odtiaľto odišlo 250-tisíc Slovákov, ’68. rok, keď sem prišli ruské tanky. Tí Rakúšania, Nemci, Francúzi, všetci pomáhali tým Slovákom a nemali takéto idiotské reči v parlamente! Netvárili sa jak majstri svetla, jednoducho pomáhali a bez reči a nefotili sa jak plán Mazurek, lebo ja som na tej Ubli nebola ani sa tam nejdem odfotiť jak on! Čo tam urobil?! To je všetko.
Laurenčík, Milan, podpredseda NR SR (2021-06-30):
Pán poslanec, až na ten záver, ktorý patril Matovičovi, a nie pánovi Ficovi, všetko v poriadku. Ďalšia faktická poznámka – pán poslanec Marián Kéry.
Hort, Milan, podpredseda NR SR (2010-10-12):
Pán poslanec Burian bude reagovať na faktické poznámky. Nech sa páči.
P. Paška, predseda NR SR: (2007-05-09):
Kolegyne, kolegovia, chcem vás požiadať o väčší pokoj v rokovacej sále, aby sme sa počuli. Ďakujem pekne. Nech sa páči, pani poslankyňa.
P. Paška, predseda NR SR: (2008-03-26):
(Hlasovanie.) 139 prítomných, 134 za, 1 sa zdržal, 4 nehlasovali. Návrh sme schválili.
P. Hrušovský, predseda NR SR: (2002-11-06):
M. Maxon, poslanec: Ďakujem pekne. Chcem poprosiť členov výboru pre pôdohospodárstvo, aby sa v súlade s pozvánkou zúčastnili na rokovaní výboru, ktoré sa začne o pätnásť minút.
Grendel, Gábor, podpredseda NR SR (2022-02-22):
Pán poslanec Marek Šefčík.
Jurzyca, Eugen, poslanec NR SR (2018-06-14):
Ďakujem. Veľmi dobré vystúpenie, Ondro Dostál. Osobitne oceňujem komentár k minimálnej mzde. A možno by som ešte dodal, že takéto vážne rozhodnutia, aké je tu navrhnuté, by sa mali robiť na základe kvalitných analýz využívajúcich tvrdé dáta. Takú analýzu si môžeme nechať aj ako klub SaS spracovať na Rade pre rozpočtovú zodpovednosť. Máme na to zo zákona nárok. Lenže o čo by sme požiadali Radu pre rozpočtovú zodpovednosť? Neviem o čo. Pretože ten kľúčový návrh nepredkladá vláda, ale hľadá sa tu nejaký konsenzus v parlamente a teda mali by sme sa asi RRZ opýtať, aký bude mať dopad zastropovanie veku odchodu do dôchodku v roku ´38 na 65 rokov, na 64 rokov, na 64 muži a ženy menej. Ženy menej a ešte menej, keď budú mať deti a ešte menej, keď budú mať deti s nejakým stupňom vzdelania, prípadne aj bez ohľadu na vzdelanie, alebo dokonca sa objavil návrh u potenciálnych partnerov tohto návrhu zastropovať vek odchodu do dôchodku na 60 rokov. Čiže je, pri takomto spôsobe predkladania takej vážne normy je nemožné nechať, pripraviť sa kvalitne na to. A ešte k riešeniam. Klub SaS vrátane OKS poslanca predložil v minulosti desiatky reforiem, ktoré by pomohli aj dôchodcom.
Pivková, Alexandra, poslankyňa NR SR (2021-10-20):
Takže, kolega, chcela by som reagovať na vaše vystúpenie. V prvom rade možno aj vo všeobecnosti chcem trošku poopraviť ten názor, ktorý ste tu prijal, že mestá nedávajú v zmysle zákona 88 %. Prosím, aby ste možno to konkretizoval, ktoré mestá, pretože nemôžte všetky hádzať do jedného vreca, to je jedna vec. Druhá vec. S Úniou miest tento zákon nebol prerokovaný. Ja žiadam, aby boli prizvaní k tejto diskusii, samozrejme, ideme do druhého čítania, pokiaľ pôjdeme, ale Únia miest k tomuto nezaujala stanovisko. Tento zákon naozaj bude mať veľký finančný dopad na hlavne veľké mestá, kde sú, kde sú zriaďované či už cirkevné, alebo iné školy, alebo neštátne školy, dajme ich. Ja som za zrovnoprávnenie financovania, ale inou formou ako cez podielové dane. To znamená, nájsť spôsob taký, aby to nemalo negatívny dopad na rozpočty miest, predovšetkým veľkých miest, tam, kde sú povytvárané takéto zariadenia. Takže poďme to ešte znovu vrátiť, poďme sa, poďme o tom diskutovať, lebo Únia miest nebola k tomuto prizvaná, ja si myslím, že je to veľká škoda, pretože tam by sa ukázal, a ten dopad by sa ukázal naozaj v miliónoch, hej. Takže naozaj treba k tomuto viac, a preto ten spôsob financovania, si myslím, že nemôže ísť takto, ako je cez podielové dane, ale sú to naše deti, všetky deti sú naše, to znamená, ak to štát chce financovať, nech to ide cez spôsob financovania, tak ako financuje štátne školy. Hej, nebudeme robiť rozdiel. Je dieťa ako dieťa a má rovnaké právo na to, aby dostávalo rovnaký príspevok od štátu, alebo teda aby ho, sme ho rovnako podporovali. Takže myslím si, že toto nie je cesta, aj keď hovorím, že treba o tom ešte diskutovať, ale nemôžme takýmto spôsobom riešiť problematiku v rámci, v rámci veľkých miest. Hovorme o väčších mestách, kde sa to vlastne dotkne. Takže ja by som o toto poprosila, ešte diskutovať... (Prerušenie vystúpenia časomerom.)
P. Paška, predseda NR SR: (2008-12-04):
Otváram rozpravu. Písomne nemám prihlášku. Hlási sa pán Viliam Novotný. Končím možnosť prihlásiť sa do rozpravy.
Kaščáková, Renáta, poslankyňa NR SR (2017-03-29):
Ja som zaregistrovala informáciu, že Slovensko je veľmi dobré v tom čerpaní. Tých 98 % je fakt, ale to je asi aj presne to, čo som hovorila, že v tom čerpaní, to čerpanie, v tom sme naozaj dobrí. Ja som hovorila o zmysluplnosti toho čerpania. A to je rozdiel. A teda ak máme hovoriť o nejakej hodnote za peniaze, za tie vyčerpané teda prostriedky. A oceňujem vašu úprimnosť aj teda snahu, aj to, že ste priznali, že samozrejme niektoré tie národné projekty reflektujú a musia reflektovať aj národno-hospodárske záujmy štátu, čím ste de facto priznali, že vlastne áno, z eurofondov vykrývame aj takéto nejaké naše záväzky. Znova sme pri tej hodnote za peniaze. A takisto, samozrejme, je mi jasné, že ste, ako som povedala, nastúpili do rozbehnutého vlaku. Niektoré veci už vy zo svojej pozície jednoducho pozmeniť nedokážete, ale musíte uznať, že napríklad to, že urobíte teraz audit zbytočných príloh pre žiadosti, to je super, to veľmi oceňujem, ale, preboha, uznajme, že je to výmysel našej vlády, tejto vlády. Je to výmysel tých úradníkov, ktorí nám napríklad prišli pomôcť, aj konzultačné firmy, mimochodom, za ťažké peniaze, ktorí najskôr túto celú byrokraciu vymysleli, a teraz ju znovu za ťažké peniaze auditmi rušíme. Čiže toto kritizujem. Ale, samozrejme, som rada, že sa prejavuje snaha o zvýšenie transparentnosti a zjednodušenie, povedzme, nejakej byrokracie, ktorá je dnes naozaj teda nastavená obludne. Ale pri čerpaní som hovorila najmä, najmä o hodnote za peniaze. Čiže ja nespochybňujem, že vieme čerpať, to dokážeme a určite budeme čerpať vo veľmi rýchlom tempe aj z tohto obdobia. Ja som hovorila o niečom inom.
Laurenčík, Milan, podpredseda NR SR (2022-02-22):
Prosím, kľud v sále.
Kollár, Boris, predseda NR SR (2020-09-24):
O tomto sa nehlasuje, takže nebudeme sa tu naťahovať teraz s písomnosťami. Pán predseda, máte pravdu v tomto, čo ste teraz povedali. Áno, bude to záväzné, je taký výklad právnikov, že do siedmich dní budeme sa tým musieť zaoberať. Ďakujem za upozornenie. Ďalší procedurálny návrh – pán poslanec Šíbl.
Remišová, Veronika, podpredsedníčka vlády a ministerka investícií, regionálneho rozvoja a informatizácie SR (2020-11-26):
„Vážený pán poslanec, dokumentácia verejného obstarávania na zákazku cesta 1/9 v úseku Chocholná – Mníchova Lehota, tzv. panelová cesta pri Trenčíne, je momentálne predmetom kontroly pred vyhlásením verejného obstarávania, nakoľko sa predpokladá financovanie z Operačného programu Integrovaná infraštruktúra. Po ukončení predmetnej kontroly môže Slovenská správa ciest ako verejný obstarávateľ pristúpiť k vyhláseniu verejného obstarávania a začať súťaž na výber“ zhodnotiteľ... a na výber „zhotoviteľa.“ Odpoveď od pána ministra dopravy.
Bublavý, Dušan, poslanec NR SR (2015-03-13):
Ďakujem za slovo. Pán kolega Brocka, dnes ste ma potešil a musím vás pochváliť, lebo som veľmi rád, že vy aj KDH podporíte tento návrh zákona. A spomínal ste, že KDH už pripravovalo takýto zákon už dávno v minulosti, tam ma to zase mrzí, že ste asi svojich koaličných partnerov nepresvedčili, aby takýto návrh zákona vôbec bol predložený a nie ešte schválený. Takže keby sa vám to bolo podarilo oveľa skôr, tak by som vás ešte lepšie pochválil, ale, žiaľ, to ste nezvládli v minulosti, takže nečudujte sa, že nieže by sme my nejaké hrozienka vyberali, ale toto je to, čo bolo potrebné a je potrebné, aby takýto zákon uzrel svetlo sveta, aby bol schválený.
Martinák, Ľuboš, poslanec NR SR (2018-05-10):
Ďakujem za slovo. Vážení prítomní, sme zatiaľ v prvom čítaní, tak ako správne tu povedal spravodajca Janko Kvorka, je to rozsiahla novela a dôležitá novela predmetného zákona. Je tam čo možno ešte aj vylepšovať a pred druhým čítaním je dobré sa opäť stretnúť s rybármi a aké by mali ešte výhrady k tejto veci. Ja by som sa tu prihovoril len za jeden spôsob rýb, aby bol povolený, a síce lov rýb pomocou bubliny. Jedná sa o lov rýb z hladiny, kedy potrebujeme dostať nástrahu do potrebnej vzdialenosti. Nie je to žiaden protizákonný spôsob alebo nejaká forma nebodaj pytliactva, čo sa týka rýb. Ide o to, ako sme tu aj počuli, že vysoké percento rybárov je v strednom a vyššom veku. Ten, kto rybárčil, ten bude rybárčiť možno, ak mu to zdravie dovolí, aj do smrti, a teda jedná sa o to, aby aj ten starší človek mal dobrý pocit nielen z prechádzky, ale by aj čosi ulovil. Niekedy skutočne tú návnadu s háčikom potrebujeme dostať ďalej od brehu a práve ten lov rýb pomocou bubliny, ktorá je naplnená vodou, môže aj ten dôchodca dostať do potrebnej vzdialenosti. Ja k tomu len toľko. Ďakujem.
Drdul, Dominik, poslanec NR SR (2022-11-08):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru a výboru pre sociálne veci. Ďalej, že za gestorský výbor určuje ústavnoprávny výbor s tým, aby výbory prerokovali návrh zákona v druhom čítaní do 30 dní a v gestorskom výbore do 32 dní od jeho prerokovania v prvom čítaní.
Danko, Andrej, predseda NR SR (2018-09-11):
Ďakujem. Na vystúpenie pána poslanca žiadna faktická. Pani poslankyňa Zemanová.
R. Rafaj, poslanec: (2007-10-26):
Ale podstata tejto diskusie, dámy a páni, si myslím, a tu sa minul cieľa pán v rozprave pred nami, pretože je o Černovej a je o narušených slovensko-maďarských vzťahoch a nie o narušených slovensko-slovenských vzťahoch medzi politickými stranami alebo medzi politikmi. Ale, bohužiaľ, pán poslanec predrečník zrejme opätovne cíti nejakú vnútornú potrebu pomáhať svojim priateľom zo Strany maďarskej koalície a neviem, prečo to robí a prečo dehonestuje takú vážnu udalosť, akou je 100. výročie Černovej. Z našej strany nezaznelo nič vulgárne! Tak neviem, kde po tieto hlúposti stále už len chodí!
P. Hrušovský, podpredseda NR SR: (2001-10-30):
(Hlasovanie.) Prítomných je 103 poslancov, za návrh 89, zdržalo sa 11, nehlasovali 3. Návrh sme schválili. Teraz poprosím pána poslanca Kužmu, ktorého poveril gestorský výbor, aby Národnej rade predložil uznesenie aj k návrhu skupiny poslancov Národnej rady na vydanie zákona o ochrane a rozvoji územia Banskej Štiavnice. Nech sa páči, pán poslanec Kužma.
Pčolinský, Peter, poslanec NR SR (2017-12-05):
Ďakujem pekne. Edo, zopakujem, zasa veľmi dobré vystúpenie, ďakujem. A ty si sa tam dotkol aj nejakých štatistík nezamestnanosti. Na základe toho, tej nezamestnanosti sa určovali tie okresy. No nalejme si čistého vína. Štatistiky nezamestnanosti sa falšujú, hovorím to na plné ústa. Štatistiky nezamestnanosti sa falšujú. Uchádzači o zamestnanie majú pridelené číselné kódy a tie číselné kódy, potom podľa potreby sa tí ľudia preradzujú pod iné číselné kódy, kde sa zrazu zjavia v úplne inej kolónke, kategórii, a potom máme veľmi dobré čísla. Ale o tom budem hovoriť po Novom roku, konkrétnejšie s tabuľkami, s číslami a s praktikami, ako to reálne v praxi funguje. Čo sa týka týchto ďalších ukazovateľov, tak je, je dnes už nepopierateľný fakt, že mnohé regióny na východnom Slovensku sa vyslovene že vyľudňujú. Dnes tu máme okresy, kde za posledných 10 rokov klesol počet obyvateľov až o 15 %. A to všetko jednoducho je spôsobené poslednými 10 rokmi tejto, poslednými 10 rokmi vlády strany SMER. A môžme si hovoriť nejaké ľúbivé čísla a tak ďalej a tak ďalej a realita je taká, že sa nám východ vyľudňuje a mladí húfne odchádzajú do zahraničia. Čiže treba, treba hovoriť, treba hovoriť aj trošku už bez servítky a povedať, aká je realita. A opakujem, tieto akčné plány ja považujem za hlúpy marketingový ťah, ničím nepodložený, finančne nepodložený a nekrytý a zbúchané všetko na kolene, kde potom sa tvárime po vyše roku, že prečo to nefunguje. No, tak prečo asi?
Jurinová, Erika, podpredsedníčka NR SR (2013-09-11):
Páni poslanci, prosím vás, kľud.
Ďuriš Nicholsonová, Lucia, podpredsedníčka NR SR (2018-12-03):
Toľko rozprava, ktorú uzatváram. Záverečné slovo, pán navrhovateľ. Je niečo, čo by ste chceli dodať?
Pellegrini, Peter, predseda NR SR (2014-12-04):
Hlasujme o postúpení zákona do tretieho čítania ihneď. (Hlasovanie.) Prítomných 139 poslancov, za 132, zdržalo sa 5 poslancov, nehlasovali 2. Tento návrh sme schválili. Otváram rozpravu v rámci tretieho čítania . Pýtam sa, či sa niekto do rozpravy hlási. Končím možnosť prihlásiť sa do rozpravy a vyhlasujem rozpravu za skončenú. Pán spravodajca.
Zemanová, Anna, poslankyňa NR SR (2018-06-21):
Ďakujem za slovo. Pán kolega Antal, tu nejde o zákaz ako taký, aby sa vôbec nemohli spaľovať drevné odpady v spaľovniach, ale ide o zrušenie dotácie, že sa nesmie, nesmú poskytovať dotácie na takéto drevá. Čiže vôbec sa to týchto obecných elektrární, alebo výroby elektriny z takýchto porastov, ako vy hovoríte, ich sa to netýka. To, čo som ja povedala v rozprave, že sa takto likvidujú aj brehové porasty, tak to je pravda, ale to tento zákon nerieši. Tuná hovoríme o tom, aby sa vlastne nemohli v rámci sústavy, elektrickej sústavy podporovať spaľovanie dreva z iných ako z takýchto porastov, ktoré, na tieto porasty sa nesmú používať tieto drevá, teda drevo zo zdravých stromov. Čiže to sa nedotkne týchto obecných elektrární alebo obecných takých kotolní na biomasu.
Danko, Andrej, podpredseda NR SR (2024-04-19):
Prosím vás, obaja páni poslanci.
Mizík, Stanislav, poslanec NR SR (2018-06-18):
Ďakujem za slovo. Pán Dostál, mimoriadne vás musím pochváliť, áno, správne ste poukázal na nezmysly v tomto zákone, je ale úsmevné, pre mňa strašne úsmevné, keď vy komentujete tento návrh zákona. Však vy ste hlavný odborník na politické strany, bol ste hovorca Demokratickej strany a člen predsedníctva, potom ste sa v OKS stal sám sebe predsedom, do parlamentu ste sa dostal za MOST – HÍD, do europarlamentu ste kandidoval aj za NOVA, KDS a OKS, teraz ste sa dostal do parlamentu na kandidátke SaS-ky. Vy ste, pán Dostál, pamätník, vy ste matuzalem, vy ste polyhistor politických strán, vy ste im to teda dal a právom.
Kolesík, Andrej, poslanec NR SR (2013-09-25):
Ďakujem za slovo, pán predseda. Pán kolega Matovič, niekoľkokrát ste tu citovali výrok pána predsedu Národnej rady pána Pašku, ktorý ste podľa môjho názoru vytrhli z kontextu, ale nevadí, je to vaša interpretácia. Ja sa chcem spýtať vás konkrétne na výrok vašej poslankyne, členky vášho klubu pani Mezenskej, ktorá povedala, citujem, pán Matovič: „Veľmi ma mrzí, že sme nútení pracovať ako poslanci po nociach ako dáki zlodeji.“ Viete, mňa by zaujímal váš názor pre tento výrok, pretože mnohí poctiví a slušní ľudia pracujú v noci a v žiadnom prípade nie ako zlodeji. Hasiči, policajti, zdravotníci, taxikári, pekári a mnoho ďalších je najviac vyťažených práve v tomto čase. Pán poslanec, vy ste z tlačiarenského alebo vydavateľského biznisu. Kedy vaši zamestnanci alebo kedy zamestnanci tlačiarne, v ktorej si nechávate tlačiť ten svoj plátok, pracujú? Predstavím si, že aj v noci. Ja by som bol veľmi rád, keby ste mi odpovedali, čo hovoríte na výrok vašej pani poslankyne pani Mezenskej, ktorá takto znevážila tisíce a tisíce pracovitých, čestných ľudí, ktorí pracujú a, žiaľ, alebo, keďže ich to práca vyžaduje, pracujú aj v noci. Ďakujem. (Potlesk.)
P. Hrušovský, predseda NR SR: (2004-09-10):
(Hlasovanie.) 120 prítomných, 109 za, 2 proti, 9 sa zdržalo. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona o Štátnom fonde rozvoja bývania. Otváram rozpravu. Pýtam sa, či sa chce niekto k predloženému návrhu do rozpravy prihlásiť. Nie. Vyhlasujem rozpravu za skončenú. Budeme hlasovať o návrhu zákona ako o celku so schválenými pozmeňujúcimi a doplňujúcimi návrhmi s odporúčaním gestorského výboru... M. Demeterová, poslankyňa: Schváliť.
Pellegrini, Peter, podpredseda NR SR (2020-09-17):
Pán poslanec Habánik.
Figeľ, Ján, podpredseda NR SR (2013-09-18):
Nech sa páči, Martin Poliačik. Faktické idú.
M. Hort, poslanec: (2002-04-10):
M. Andel, podpredseda NR SR: Ďakujem. Nechcem komentovať, ale, skutočne, neurážajme sa. To sú dosť navzájom veľmi vážne zákony. Uzatváram všeobecnú rozpravu o tomto bode rokovania. Pýtam sa: Pán navrhovateľ, chcete reagovať? Áno. Pán kolega, máte slovo. J. Sitek, poslanec: Vážený pán predsedajúci, budem reagovať, keďže pán poslanec Hort v súlade s rokovacím poriadkom dal tu procedurálny návrh. Tak ja si myslím, že bolo korektné, keď sa schvaľoval program Národnej rady, aby sa to tam riešilo, aby bola spoločná rozprava, keď je takýto zákon podobný, nie aby sa dnes predkladal návrh, aby sa tento zákon vôbec nedostal do druhého čítania. Ak je tu nejaká vecná diskusia, tak je o tom možné rokovať v druhom čítaní vo výboroch, kde sa vieme na určitých veciach aj dohodnúť. Ďakujem, len toľko. M. Andel, podpredseda NR SR: Ďakujem veľmi pekne. (Potlesk.) Pán spravodajca, chcete sa vyjadriť? Nie. Ďakujem. Dámy a páni, prerušujem rokovanie o tomto bode nášho rokovania. Zároveň aj prerušujem dnešné rokovanie 57. schôdze Národnej rady Slovenskej republiky. (Hlasy z pléna.) Tomáš, prosím, môžeš na chvíľku prísť sem. Samozrejme, máme 5 minút, budeme rokovať. To nie je problém. (Ruch v sále.) Dámy a páni, skutočne za 4 minúty neprerokujeme žiadny návrh zákona, teda dovoľujem si prerušiť dnešné rokovanie 57. schôdze Národnej rady Slovenskej republiky s tým, že pokračovať budeme zajtra dopoludnia o 9.00 hodine. Želám vám príjemný dobrý večer a zároveň dobrú chuť a príjemnú večeru. (Prerušenie rokovania o 18.57 hodine.)
Danko, Andrej, podpredseda NR SR (2024-05-10):
Na vystúpenie pána poslanca žiadna faktická. Pani poslankyňa Marcinková.
Šeliga, Juraj, podpredseda NR SR (2020-09-25):
Pán poslanec, v zmysle rokovacieho som považoval to, čo ste hovorili, za odôvodnenie. Váš pozmeňujúci návrh má končiť tým, že prečítate jeho znenie, tak ako ste ho prečítali, to paragrafové, takže to odôvodnenie už nemusíte čítať, ak nemáte ďalšie paragrafy, ktoré dopĺňate.
Krajniak, Milan, poslanec NR SR (2018-05-16):
Chcel by som len pripomenúť členom výboru pre preskúmavanie rozhodnutí NBÚ, že o dvanástej budeme mať zasadnutie krátke, máme iba jeden bod, vo výbore pre obranu a bezpečnosť. Ďakujem.
P. Hrušovský, predseda NR SR: (2003-11-06):
(Hlasovanie.) 125 prítomných, 76 za, 14 proti, 34 sa zdržalo, 1 nehlasoval. Návrh zákona Národná rada Slovenskej republiky schválila . Poprosím teraz pána poslanca Hurbana, aby ako poverený gestorským výborom uvádzal návrhy hlasovaní k prerokúvanému vládnemu návrhu zákona o dani z prevodu a prechodu nehnuteľností a o zmene a doplnení zákona č. 36/1967 Zb. o znalcoch a tlmočníkoch v znení zákona č. 238/2000 Z. z. Nech sa páči, pán poslanec. J. Hurban, poslanec: Ďakujem, pán predseda. V rozprave nezazneli žiadne pozmeňujúce a doplňujúce návrhy, takže budeme hlasovať iba o pozmeňujúcich a doplňujúcich návrhoch zo spoločnej správy, ktorých je celkom štyri. Navrhujem teda, aby sme hlasovali o pozmeňujúcich a doplňujúcich návrhoch zo spoločnej správy, ktoré sú uvedené pod bodom 1 až 4 s tým, že gestorský výbor ich odporúča schváliť.
Viskupič, Marián, poslanec NR SR (2023-12-13):
Ďakujem za slovo, pán predsedajúci. Kolega Dvořák, ďakujem pekne za vystúpenie. Áno, v spoločnej správe je už aj prijatý pozmeňovák, kde zvýšenie zdravotných odvodov teda je limitované rokom 2027, ale presne, ako hovoríš, ak sa raz verejné, ak si raz verejné fondy zvyknú na nejakú výšku odvodu, veľmi ťažko sa to dáva naspäť, a je to len jeden riadok v nejakom návrhu zákona alebo takmer neviditeľný pozmeňujúci návrh, kde sa to ukončenie zvýšenia vlastne zruší. Je na to jeden exemplárny prípad z minulosti. Kedysi sa za vlády Ivety Radičovej zvyšovala DPH o 1 %, keďže bola kríza, a s tým teda, že sa normálne do zákonu napísalo, že ak sa deficit zníži pod tri percentá, tak sa vlastne automaticky prejde naspäť, že sa zníži tá dépeháčka. No tak to bolo napísané v zákone, deficit sa, sa znížil, kríza odoznela, zmenila sa medzitým aj vláda, tak SMER potichu zmenil zákon a odvtedy platíme 
20-percentnú dépeháčku už natrvalo. Takže najlepšie riešenie, aby sa tie zdravotné odvody nezvyšovali vôbec.
Galko, Ľubomír, poslanec NR SR (2015-06-15):
Ďakujem pekne. Ja dve poznámky by som si dovolil. Richard sa pýtal, že prečo SMER postupoval na branno-bezpečnostnom výbore tak, ako keby bol špeciálny prokurátor takpovediac ich. To znamená, že prečo ho politicky prikryli. No preto, lebo on je ich. Lebo im zamietol a naďalej zametá pod koberec všetky kauzy, ktoré sa čo len obtrú o stranu SMER. Takže z toho dôvodu. Pri tých mnohých smeráckych kauzách, ktoré som pomenoval vo svojom vystúpení a riešil ich práve špeciálny prokurátor Kováčik, sa to jednoznačne preukázalo. A druhá poznámka k tomu, čo si povedal. Máš pravdu, táto platforma rokovania, to nie je miesto na nejakú vecnú diskusiu alebo na nejakú odbornú diskusiu, ale zasa na druhej strane aspoň sme niekedy svedkami takých duchaplných myšlienok, aké tu napríklad predviedla pani Košútová a pán Šuca, a to si myslím, že tiež môže splniť svoj účel. Ďakujem pekne.
Grendel, Gábor, podpredseda NR SR (2022-02-18):
Pán poslanec Pčolinský.
Glváč, Martin, podpredseda NR SR (2018-11-27):
Ďakujem. Ďalší v rozprave, pán poslanec Mizík.
Ďuriš Nicholsonová, Lucia, podpredsedníčka NR SR (2017-02-01):
Pán poslanec, prepáčte, prosím vás. Musím vás v zmysle novely rokovacieho poriadku prerušiť, pretože podľa časomiery, ktorá je na modrej tabuli, rozprávate dvadsaťjeden minút... (Reakcia rečníka: „Vystupujem za klub, takže mám 30 minút.“) Tridsať minút, dobre, dobre. Nech sa páči. Lebo konzultovala som to aj s pánom Knappom, tak potom sedí nám časomiera, tá červená. Dobre. Pardon, prepáčte.
Pročko, Jozef, poslanec NR SR (2023-11-15):
Áno, reagujem. Takže budem na vás reagovať. Je mi naozaj smutné, že počas vášho vystúpenia reagujem na vás, sa tu diali veci a predseda Pellegrini robil to, čo robil, ale vy ste sa mi veľmi páčil. Ja takto si predstavujem prácu opozičného politika, človeka, ktorý naozaj vidí, čo sa tu dialo. Ja vám veľmi pekne chcem poďakovať. Ešte raz zopakujem, to, čo predvádza Pellegrini, je strašné. Veďte tú schôdzu naozaj spravodlivo a počúvajte, vy máte počúvať ako predseda, čo rozpráva predsedajúci.
Paška, Pavol, predseda NR SR (2013-11-29):
(Hlasovanie.) 138 prítomných, 29 za, 78 proti, 30 sa zdržalo, 1 nehlasoval. Tieto body sme neschválili.
Jurinová, Erika, podpredsedníčka NR SR (2014-10-15):
Vážené pani poslankyne, vážení páni poslanci, pokračujeme v popoludňajšom rokovaní druhého dňa 39. schôdze Národnej rady Slovenskej republiky v prerušenom rokovaní v prvom čítaní o dvoch návrhoch, a to o vládnom návrhu novely Zákonníka práce, tlač 1212 a o návrhu poslancov, pánov poslancov Mihála a pani poslankyne Kiššovej na vydanie novely Zákonníka práce, tlač 1175. Pán navrhovateľ Mihál, chcete zaujať stanovisko? Nech sa páči, máte slovo. (Pokračovanie v rokovaní o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 1212 a o návrhu poslancov Národnej rady Slovenskej republiky Jozefa Mihála a Jany Kiššovej na vydanie Zákonníka práce , tlač 1175.)
Dostál, Ondrej, poslanec NR SR (2020-12-03):
Čiže Dobroslav Trnka v roku 2011 odpovedal na vašu otázku, ktorú ste teraz položili, či cinklo. Určite Dobroslav Trnka sa pokúsil (zaznievanie gongu) skorumpovať poslanca, o ktorom hovoril, že sa pregrciaval a pretúlaval a trtošil. Áno, je to veľmi pravdepodobné v logike blahovskej demagógie. Je smutné, že poslanci SMER-u chceli Dobroslava Trnku za generálneho prokurátora pri tom všetkom, čo sa o ňom už vtedy vedelo. Nevedelo sa všetko, čo sa vie dnes, ale poslanci SMER-u chceli, aby Dobroslav Trnka pokračoval. Môžte to zakrývať za to, že ste chceli, aby padla Radičovej vláda. Môžte to za to zakrývať, myslím si, že vám to nikto neuverí. Nepochybujem o tom, že ste chceli aj to, ale chceli ste aj to, aby Dobroslav Trnka pokračoval. Je možné, je pravdepodobné, že sa pokúsili niektorých poslancov vládnej koalície skorumpovať, vy ste ho volili dobrovoľne, ale mne alibi poskytol sám Dobroslav Trnka vo svojom slávnom televíznom vystúpení.
Paška Pavol, predseda NR SR (2012-10-24):
Hlasujeme o procedurálnom návrhu. (Hlasovanie.) Vyhlasujem toto hlasovanie za neplatné. Poprosím vás, skontrolujte si, dámy a páni, registráciu v hlasovacom zariadení. Takže budeme hlasovať ešte raz o procedurálnom návrhu, ktorý zaznel v rozprave. Toto hlasovanie je neplatné. Budeme ho opakovať. Technici, poprosím. Takže hlasujeme. (Hlasovanie.) 140 prítomných, 62 za, 78 proti. Tento návrh sme neschválili.
V. Sopko, poslanec: (2001-09-05):
Doktor Peter Chudík sa narodil 18. 2. 1961 v Lipanoch. V súčasnosti býva v Sabinove. Pracuje ako obchodný zástupca spoločnosti Aderem, spol. s r. o., so sídlom v Dunajskej Strede. Je ženatý a má dve deti. Mandátový a imunitný výbor Národnej rady Slovenskej republiky na svojej 41. schôdzi dňa 4. septembra 2001 zistil podľa zápisnice Ústrednej volebnej komisie a jej súčastí, že určený náhradník na zaniknutý mandát poslanca Jozefa Zlochu je vedený v prehľade kandidátov, ktorí sa stali náhradníkmi príslušného politického subjektu. Mandátový a imunitný výbor Národnej rady Slovenskej republiky preskúmal dodržanie podmienok predpísaných na nástup náhradníka. Preskúmal platnosť jeho nastúpenia a nevykonávanie funkcií nezlučiteľných podľa článku 77 ods. 1 Ústavy Slovenskej republiky s funkciou poslanca. Na základe uvedených skutočností navrhujem, aby Národná rada Slovenskej republiky schválila uznesenie v tomto znení. Uznesenie k správe Mandátového a imunitného výboru Národnej rady Slovenskej republiky o zaniknutí mandátu poslanca Národnej rady a o nastúpení náhradníka. Národná rada Slovenskej republiky berie na vedomie: 1. Že úmrtím poslanca Národnej rady Slovenskej republiky Jozefa Zlochu dňa 25. augusta 2001 zanikol jeho mandát poslanca. 2. Že podľa § 10 ods. 2 písm. e) zákona č. 350/1996 Z. z. o rokovacom poriadku Národnej rady a podľa § 48 ods. 1 zákona Slovenskej národnej rady č. 80/1990 Zb. o voľbách do Slovenskej národnej rady nastupuje 5. septembra 2001 podľa určenia Hnutia za demokratické Slovensko ako náhradník doktor Peter Chudík. 3. Berie na vedomie správu Mandátového a imunitného výboru Národnej rady Slovenskej republiky o zaniknutí mandátu poslanca Národnej rady a o nastúpení náhradníka. Vážený pán predseda Národnej rady, skončil som. J. Migaš, predseda NR SR: Zaujmite miesto určené pre spravodajcov. Vyhlasujem rozpravu o tomto bode programu. Písomne sa neprihlásil nikto. Pýtam sa, kto sa do rozpravy hlási ústne. Nie je tomu tak. Nie je to tak. Predseda mandátového výboru predniesol návrh uznesenia Národnej rady o zániku mandátu poslanca Národnej rady a o nastúpení náhradníka na zaniknutý mandát poslanca. O tomto návrhu uznesenia dávam hlasovať, panie poslankyne, páni poslanci, prezentujme sa a hlasujme. Hlasujeme. (Hlasovanie.) Prítomných je 91 poslancov, za 91, proti nikto, nikto sa nezdržal, všetci hlasovali.
Blanár, Juraj, podpredseda NR SR (2022-03-30):
Ďakujem pánovi spoločnému spravodajcovi z výboru pre obranu a bezpečnosť Igorovi Husovi, ktorý predniesol spravodajskú informáciu. Teraz udeľujem slovo predsedovi vlády Slovenskej republiky Eduardovi Hegerovi, ktorý k podanému návrhu na vyslovenie nedôvery odôvodní stanovisko vlády. Nech sa páči, pán premiér, máte slovo.
Žarnay, Oto, poslanec NR SR (2018-10-24):
Vážený pán predsedajúci, v rozprave vystúpil pán poslanec Ondrej Dostál. Procedurálny návrh nebol podaný, preto, prosím, dajte hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Paška, Pavol, predseda NR SR (2013-09-19):
Pani poslankyňa, sformulujte návrh zaradenia nového bodu. (Hovorené súbežne s rečníčkou.)
Drábiková, Lucia, poslankyňa NR SR (2023-02-07):
Hlasovali sme o všetkých pozmeňujúcich návrhoch. Pán predsedajúci, podľa § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
Spišiak, Jaroslav, poslanec NR SR (2024-01-19):
Ďakujem za slovo. Reagujem na reč kolegyni, ktorá povedala, že skrátené legislatívne konanie sa snažia schovať do nejakej predloženej novely, a ja sa chcem pýtať alebo čudujem sa, že prečo vôbec sa to snažia schovávať. Prečo? Za prvé, v riadnom legislatívnom konaní sa ten priamy úmysel, o ktorý tu ide, nemá šancu schváliť, lebo prebehne priamy riadny legislatívny proces a to nemá šancu prejsť. Preto sa to musí robiť v skrátenom legislatívnom konaní, kde naše pripomienky tu tri, štyri týždne prednášané vôbec nemusia nikde zapracovať, neni to v zákone povinné. Čiže prečo to schovávajú? Ich voliči ich priamo vyzývajú, nútia, aby urobili to, čo vlastne chcú urobiť. To znamená, zrušiť Úrad špeciálnej prokuratúry, vyhodiť nepohodlných policajtov, na to ani nepotrebujú zákon, to môže minister vo vlastnej kompetencii urobiť, to aj naznačuje, že už to aj urobiť urobí alebo že to už aj robí a za tretie znefunkčniť používanie inštitútu spolupracujúcich obvinených. Toto sú tri veci, ktoré chcú urobiť v skrátenom legislatívnom konaní, a takto, jednoducho povedané, vedia, že toto by neprešlo a toto by bol taký problém demokratický, že určite by sme nedostali tie eurofondy. Preto to maskujú a máme šťastie, že to maskujú, lebo práve tým maskovaním tu máme nádej a šancu poukázať na obludnosť toho celého procesu, že sú ochotní kvôli tomu priamemu úmyslu tu zdevastovať bezpečnosť všetkých ľudí aj tých svojich voličov a takto sa tí voliči aspoň môžu dozvedieť, že čo sú to za ľudia a o čo im tu ide. (Potlesk.)
Laššáková, Jana, podpredsedníčka NR SR (2014-05-15):
Nech sa páči, slovo má teraz pán poslanec Huba, predseda výboru pre pôdohospodárstvo a životné prostredie.
Kotleba, Marian, poslanec NR SR (2020-04-01):
Vážený pán poslanec Dostál, no ukazuje sa, že korona je mocná čarodejnica, lebo ja musím s vami súhlasiť. Ja musím normálne, výnimočne, úplne exkluzívne s vami súhlasiť, a to v tom, že naozaj zavedenie možnosti hlasovania per rollam, ktoré je v rozpore so základnými princípmi demokracie, je pre nás absolútne neakceptovateľné a absolútne sa ja stotožňujem s tou kritikou, ktorú ste v tomto bode smerovali aj vy a len kvôli tomu stavu, v akom sa nachádzame. My v prvom čítaní budeme hlasovať za náš, za tento vládny návrh, ale očakávame, že koalícia prijme účinné opatrenia formou pozmeňovacieho návrhu a buď odstráni túto možnosť hlasovania per rollam, alebo ju maximálne sprísni veľmi, veľmi za jasných a špecifikovaných podmienok, lebo ak sa to nestane, tak v druhom čítaní ten návrh jednoducho nepodporíme, pretože ani koronavírus nemôže byť nad tým, aby sme ustupovali od princípu demokracie, čo sa týka kolektívnych hlasovaní. Ďakujem.
Kollár, Boris, predseda NR SR (2022-09-20):
Ďakujem pekne, pán poslanec. Nasleduje hlasovanie v prvom čítaní o vládnom návrhu zákona, ktorým sa mení a dopĺňa č. 580/2004 Z. z. o zdravotnom poistení, tlač 1108, bod 15 schváleného programu. Dávam slovo spravodajkyni, ktorú určil navrhnutý gestorský výbor pre zdravotníctvo a predsedníčke tohto výboru, pani poslankyni Jane Bittó Cigánikovej, aby hlasovanie uviedla. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1108.)
Dostál, Ondrej, poslanec NR SR (2019-02-06):
Ďakujem kolegom, všetkým trom, za reakcie. Aj keď teda pán poslanec Farkašovský neodpovedal na moje otázky, tak možnože ešte vo svojom vystúpení v rozprave alebo v záverečnom slove. Ja už druhýkrát som sa ho pýtal. No, pokiaľ, pán poslanec Poliačik, ide o to hranie cudzích hymien, či je to rozmer malosti, alebo je, to iba nedomysleli. No ja neverím tomu, že to nedomysleli. Oni to domysleli veľmi dobre, oni, nemôžme v tomto prípade povedať, že nevedia, čo činia. Oni veľmi dobre vedia, čo činia, tým, že tam dodávajú to slovko „iba“, ktoré zmení vyznenie a zmysel celého ustanovenia. Akurát to nepriznávajú, nepriznávali to v dôvodovej správe, nepriznali to v úvodných vystúpeniach, ale malo by to presne tie dôsledky, o ktorých som hovoril. Pani poslankyňa Zimenová, to, že návrh zákona, ktorý nerieši vážne problémy, diskutujeme v Národnej rade, samozrejme, že je legitímnym právom poslancov je predkladať akékoľvek návrhy aj tie, ktoré riešia vážne problémy, aj tie, ktoré riešia menej vážne problémy. V tomto, rešpektujem ich zákonodarnú iniciatívu, akurát si nie som istý, že či tento návrh zákona vôbec rieši nejaké reálne existujúci problém, okrem teda pohoršenia pána poslanca Hrnka nad navrhnutým logom slovenskej hokejovej reprezentácie. Pán poslanec Farkašovský, no áno, nie sme schopní v parlamente presadiť čokoľvek konštruktívne, lebo bez ohľadu na to, čo navrhneme, tak vy vždy hlasujete proti len preto, že to navrhuje niekto z opozície. To logo nebola snaha zmeniť štátny znak, to ste možno nejako zle pochopili, ale aby to bolo na hokejových dresoch, nebola by to zmena štátneho znaku, to bolo teda nedorozumenie, ak toto vás viedlo k návrhu.
Zemanová, Anna, poslankyňa NR SR (2018-02-06):
Pán kolega, prepáčte, ale neverím vlastným ušiam o tom, čo tu vy hovoríte. Tu sú absolútne dve diametrálne odlišné veci ohľadom nelegálnych čiernych skládok, prepánajána, veď to je absolútne... Vy hovoríte o tom, tu je nefunkčný štát, predsa keď raz máme vedomosť o tvorbe nových nelegálnych čiernych skládok, okamžite má, majú všetky orgány štátnej správy konať a nie sa pozerať nemo na to, jak sa zaváža v Ivanke pri Dunaji čierna, vytvára nová čierna skládka. To sa netýka tohto zákona. To sa týka starých environmentálnych záťaží, ktoré vznikli v minulosti za socializmu. To sa netýka čiernych nelegálnych skládok, ktoré vznikli v súčasnej dobe, za ktoré je zodpovedná už novodobá tá spoločnosť a minimálne desať rokov vlády Fica a nekonania ministerstiev, ktoré som spomínala. Nevymožiteľnosť práva, ľahostajnosť orgánov štátnej správy, to vôbec nie je argumentom na to, aby sme dnes prijímali skrátené legislatívne konanie. A ja trvám na tom, že zo strany ministerstva životného prostredia ide len o čisté divadlo, že ide o skrátené legislatívne konanie. Pretože čo sa nám posunie? Keby sme dnes mali v prvom čítaní ten zákon, tak o jeden a pol mesiaca ho máme v druhom a treťom čítaní a koncom apríla zákon môže mať platnú účinnosť a riadnym medzirezortným pripomienkovacím konaním by sa vychytali muchy toho návrhu. Pretože sú tam veci, ktorými sa majú obmedzovať vlastnícke práva ľudí, ktorí tú škodu, hrozbu nespôsobili. Je pravdou, že sa tie toxíny každým dňom posúvajú, lenže ony sa už posúvajú roky a keď za tie tri mesiace sa posunú možno o meter. Takže neunáhlime sa, pretože to je veľmi dôležitý zákon, veľmi vážny zákon a preto je na mieste, aby sme sa o ňom riadne rozprávali a mali... (Prerušenie vystúpenia časomerom.)
Nemky, Martin, poslanec NR SR (2019-09-10):
Pán predsedajúci, dajte, prosím, hlasovať o vrátenom zákone ako o celku v znení pozmeňujúcich návrhov.
Danko, Andrej, predseda NR SR (2017-03-24):
Ďakujem, pani poslankyňa. Na vystúpenie pani poslankyne jedna faktická poznámka. Uzatváram možnosť prihlásenia s faktickými poznámkami. Poprosím o, tak ešte teda dve faktické, akurát som to dokončoval. Pani poslankyňa Erika Jurinová. Teda sú prihlásené dve faktické, uzatváram možnosť prihlásenia faktických poznámok. Prvá sa prihlásila pani poslankyňa Shahzad.
P. Paška, predseda NR SR: (2007-09-20):
(Hlasovanie.) 140 prítomných, všetci boli za. Konštatujem, že sme schválili uvedené body zo spoločnej správy.
Žiga, Peter, podpredseda NR SR (2023-11-21):
S faktickou poznámkou pán poslanec Pročko.
P. Paška, predseda NR SR: (2006-12-12):
S faktickými poznámkami na vaše vystúpenie sa nehlási nikto. Takže vystúpi ako druhá písomne prihlásená pani poslankyňa Sabolová. Nech sa páči, pani poslankyňa.
P. Miššík, poslanec: (2007-03-22):
No začnem tak, že zákon č. 350/1996 Z. z. o rokovacom poriadku Národnej rady Slovenskej republiky v znení neskorších predpisov upravuje vo svojej IV časti aj rokovanie na schôdzach Národnej rady Slovenskej republiky. Tým začnem. V tom § 28 rokovacieho poriadku je ustanovenie, ktoré dáva možnosť vystúpiť predsedovi Národnej rady Slovenskej republiky, prezidentovi republiky, podpredsedom Národnej rady Slovenskej republiky, predsedovi vlády Slovenskej republiky, aj ministrom vlády Slovenskej republiky, kedykoľvek o to požiadajú. Ak si spomíname, tak to bol problém, ktorým sme sa zaoberali na niekoľkých schôdzach a zaoberal sa tým aj ústavnoprávny výbor, ktorý, musím povedať, že rozhodol, áno, rozhodol uznesením pomerom hlasov 6:4, či 7:5, kde má väčšinu vládna koalícia, o tom stanovisku, že nie je možné faktickými poznámkami v tomto prípade reagovať na takéto vystúpenie, pretože nejde o rozpravu. Vzhľadom na to, že je asi nie veľmi demokratické nechať kohokoľvek vystúpiť v tejto krajine bez toho, aby nemal možnosť niekto reagovať faktickými poznámkami, som nastolil tento problém a navrhol som úpravu, ktorú máte pred sebou. Tá úprava znamená dve veci. Prvá vec je, že by bolo možné vystúpiť kedykoľvek – a bolo by to v rokovacom poriadku – kedykoľvek ústavným činiteľom uvedeným pod § 28, ale zároveň by bolo normálne, demokratické a bežné, aby na tieto vystúpenia mohli páni poslanci a panie poslankyne reagovať faktickou poznámkou. Tá faktická poznámka by sa riadila potom ustanoveniami o faktickej poznámke, to znamená, po všetkých by znova vystúpil rečník. Ja osobne mám s týmto návrhom zákona jeden malý problém. Viete, keď som predtým, ako som ho pripravoval, hovoril so všetkými ľuďmi aj z vládnej koalície, aj z opozície, tak nikto s tým nemal problém, pretože je to demokratické, je to normálne. Až do momentu, keď prišlo k tomu, že pán predseda parlamentu chcel plniť svoje vyhlásenie, ktoré tu niekedy na začiatku volebného obdobia predniesol a v ktorom povedal, že by nebolo zlé, keby sme mali nejakú komisiu, ktorá bude robiť novelu ústavy, možnú, bude sa baviť novelami rokovacieho poriadku a ďalších ustanovení, ktoré sú dôležité pre rokovanie tejto snemovne. My sme voči tomuto názoru vystúpili úplne pokojne a normálne a povedali sme, asi to nemá význam, pretože zákonodarnú iniciatívu má v zmysle ústavy poslanec Národnej rady, výbor Národnej rady a vláda Slovenskej republiky, teda žiadna komisia. Ja nebudem tento problém rozvádzať, lebo, žiaľbohu, nestihol som začiatok, ale pán predseda tu už nie je a rád by som s ním o tom hovoril, aj v budúcnosti rád s ním budem o tom hovoriť, ale osobne si myslím, že kto nepodporí tento návrh, budem ho považovať za človeka, ktorý rozmýšľa nad tým, ako nám vráti to, že my SDKÚ nebudeme v komisii, ktorá nemá význam a Miššíkovi to vrátime tým, že za tento návrh nebudeme hlasovať. Ďakujem pekne, pán predsedajúci.
Bugár, Béla, podpredseda NR SR (2017-09-07):
Ďakujem. Otváram rozpravu a konštatujem, že som dostal nasledovné písomné prihlášky. Za klub OĽANO pani poslankyňa Remišová, za klub SME RODINA pani poslankyňa Krištúfková. Okrem toho ešte sú prihlásení ďalší poslanci: pán poslanec Kollár, pán poslanec Krajniak, Simon, Kaščáková, Droba, Jurinová, Verešová, Dostál a pán poslanec Baránik. Takže dávam teraz slovo pani poslankyni, pardon, ešte pred vami, samozrejme, navrhovateľka, hocikedy sa môže prihlásiť o slovo. Nech sa páči, máte slovo.
Jurinová, Erika, podpredsedníčka NR SR (2015-05-19):
Pani poslankyňa Mezenská.